stanford-oval/wikipedia huggingface dataset:
ระบบข้อมูลอัคคีภัยขั้นสูง

ระบบข้อมูลอัคคีภัยขั้นสูง (อังกฤษ: Advanced fire information system; อักษรย่อ: AFIS) ให้ข้อมูลเกี่ยวกับไฟไหม้ในปัจจุบันและในอดีตที่ตรวจพบโดยเซ็นเซอร์บนดาวเทียมสำรวจทรัพยากรโลก เช่น ระบบโมดิส, ยูเมตแซต เอ็มเอสจี, โกเอส, ซูโอมิ เอ็นพีพี ฯลฯ ซึ่งครอบคลุมหลายภูมิภาคทั่วโลก ระบบให้การตรวจสอบไฟที่กำลังลุกโชนอยู่บนแผนที่ในเว็บและส่งการแจ้งเตือนแบบเรียลไทม์แก่ผู้ใช้ที่ลงทะเบียนเมื่อตรวจพบไฟภายในพื้นที่ที่ต้องการผ่านอีเมล, เอสเอ็มเอส, เอกซ์เอ็มพีพี ฯลฯ
ระบบเริ่มต้นเป็นโครงการวิจัยที่สถาบันเมอรากาซีเอสไออาร์ โดยความร่วมมือกับเอสคอมในปี ค.ศ. 2007 ซึ่งได้รับการขยายออกไปเพื่อสนับสนุนสมาคมป้องกันอัคคีภัยจำนวนมากในประเทศแอฟริกาใต้
แหล่งข้อมูลอื่น

Advanced Fire Information System
Wide Area Monitoring Information System
CSIR Meraka Institute Remote Sensing Research Unit เก็บถาวร 2013-04-21 ที่ archive.today
รอยโรคของเซลล์ประสาทสั่งการส่วนบน

ระวังสับสนกับ รอยโรคที่เซลล์ประสาทสั่งการล่าง
| รอยโรคที่เซลล์ประสาทสั่งการบน  (Upper motor neuron lesion) |
| --- | --- |

ลำเส้นใยประสาทสั่งการ
รอยโรคที่เซลล์ประสาทสั่งการบน (อังกฤษ: upper motor neuron lesion, pyramidal insufficiency) เป็นรอยโรคที่วิถีประสาทเหนือปีกหน้า (anterior horn) ของไขสันหลัง หรือเหนือนิวเคลียสประสาทสั่งการ (motor nuclei) ของประสาทสมอง
ในนัยตรงกันข้าม รอยโรคที่เซลล์ประสาทสั่งการล่างมีผลต่อใยประสาทที่ส่งจากปีกหน้าของไขสันหลังหรือจากนิวเคลียสประสาทสั่งการของประสาทสมองไปยังกล้ามเนื้อ
รอยโรคที่เซลล์ประสาทสั่งการบนเกิดในสมองหรือในไขสันหลังโดยเป็นผลของโรคหลอดเลือดสมอง, โรคปลอกประสาทเสื่อมแข็ง, ความบาดเจ็บที่สมอง (traumatic brain injury), อัมพาตสมองใหญ่, atypical parkinsonism, multiple system atrophy และอะไมโอโทรฟิก แลเทอรัล สเกลอโรซิส
อาการ

ความผิดปกติทางการทำงานของกล้ามเนื้อสามารถเรียกรวม ๆ ได้ว่าเป็นกลุ่มอาการ upper motor neuron syndrome
ซึ่งจะต่าง ๆ กันขึ้นอยู่กับตำแหน่งและขนาดของรอยโรค แต่อาจรวม
กล้ามเนื้ออ่อนแรง ที่เรียกว่า pyramidal weakness
การเคลื่อนไหวที่ควบคุมได้น้อยลง โดยเฉพาะก็คือเคลื่อนไหวช้า
ภาวะหดเกร็ง (spasticity) เป็นการเปลี่ยนแปลงความตึงของกล้ามเนื้อโดยขึ้นอยู่กับความเร็วในการหดเกร็ง
clasp-knife response เป็นอาการที่กล้ามเนื้อขัดขืนการขยับอวัยวะที่แพทย์ทำในเบื้องต้น แต่อยู่ดี ๆ ก็จะคลาย
ดูเพิ่มที่ พยาธิวิทยาเนื่องกับ Golgi tendon reflex
มีอาการ Babinski sign คือนิ้วโป้งเท้าจะงอขึ้น (ไปทางหน้าแข้ง) แทนที่จะงอลง (ไปทางใต้เท้า) เมื่อกระตุ้นฝ่าเท้าอย่างสมควร การมีอาการนี้ผิดปกติในผู้ใหญ่ เพราะรีเฟล็กซ์ฝ่าเท้า (plantar reflex) ที่ปกติจะงอนิ้วเท้าทั้งหมดลง แต่เมื่อผิดปกติคือมีอาการนี้ นิ้วโป้งจะงอขึ้นแต่นิ้วอื่น ๆ จะงอลง อาการผิดปกติในผู้ใหญ่นี้เป็นเรื่องปกติในทารกแรกเกิดจากตั้งแต่คลอดจนถึงอายุ 12 เดือน แต่ถ้ายังมีหลังจากนั้น จัดว่าเป็นอาการของรอยโรคของเซลล์ประสาทสั่งการบนที่ไม่จำเพาะเจาะจง
ดูเพิ่มที่ รีเฟล็กซ์ฝ่าเท้า
การมี stretch reflex หรือ deep tendon reflex (DTR) ที่เพิ่มขึ้น
Pronator drift คือ เมื่อหมอให้คนไข้ยืดแขนทั้งสองออกทางด้านหน้าในระดับไหล่โดยแบมือขึ้นแล้วให้คงท่าไว้อย่างนั้น ถ้าไม่สามารถทำได้ ก็จัดว่ามีอาการนี้
Corticospinal/pyramidal tract

มีลำเส้นใยประสาทที่ส่งไปจากสมองไปยังปีกหน้าของไขสันหลัง เพื่อควบคุมการเคลื่อนไหวของร่างกายด้วยกล้ามเนื้อโครงสร้างอันอยู่ใต้อำนาจจิตใจ
แหล่งกำเนิดอยู่ที่เปลือกสมองส่วนสั่งการปฐมภูมิ (primary motor cortex) ซึ่งส่งเส้นประสาทไปทาง corona radiata ไปรวมกันที่ internal capsule ก่อนจะข้ามแนวกลางไปยังสมองซีกตรงข้ามที่ medullary pyramids ในก้านสมองส่วนท้าย แล้วดำเนินลงไปตามไขสันหลังไปจบลงที่เซลล์ประสาทสั่งการล่างในปีกหน้าของไขสันหลังคือที่ anterior grey column
วินิจฉัย

เมื่อตรวจร่างกาย หมอจะตรวจอาการปัญหาทางระบบประสาทโดยเช็ค
การทรงตัวและการทำงานประสาน
การเคลื่อนไหว
การได้ยิน การพูด และสายตา
ความจำและสมาธิ
วินิจฉัย > การตรวจเพื่อวินิจฉัย

การตรวจการนำกระแสประสาทของประสาท (nerve conduction study)
การเจาะน้ำไขสันหลัง
การตัดเยื่อประสาทออกตรวจ
ดูเพิ่ม

เซลล์ประสาทสั่งการบน
เซลล์ประสาทสั่งการล่าง
รอยโรคที่เซลล์ประสาทสั่งการล่าง
เชิงอรรถ

↑  multiple system atrophy (MSA) หรือ Shy-Drager syndrome เป็นโรคประสาทเสื่อม (neurodegenerative disorder) ที่มีน้อย
มีอาการสั่น เคลื่อนไหวช้า กล้ามเนื้อแข็งเกร็ง ทรงตัวได้ไม่ดี (ที่เรียกรวม ๆ ว่า parkinsonism) เพราะการทำงานผิดปกติของระบบประสาทอิสระและเพราะกล้ามเนื้อเสียสหการ
มีเหตุจากการเสื่อมอย่างลุกลามของเซลล์ประสาทในสมองส่วนต่าง ๆ รวมทั้ง substantia nigra, striatum, inferior olivary nucleus และสมองน้อย
แหล่งข้อมูลอื่น

| --- | --- |
การจำแนกโรค: DDiseasesDB: 27852
ระบบตะกร้าเงิน

ระบบตะกร้าเงิน (อังกฤษ: basket of currencies) เป็นระบบอัตราแลกเปลี่ยนเงินตราระหว่างประเทศอย่างหนึ่ง โดยคิดค่าเงินโดยคำนวณจากเงินทุกสกุลเงินที่มีอยู่ในธนาคารแห่งประเทศไทย ประเทศไทยยกเลิกระบบตะกร้าเงิน และหันมาใช้ระบบอัตราแลกเปลี่ยนแบบลอยตัว เมื่อ 2 กรกฎาคม 2540 ภายหลังจากประสบวิกฤติค่าเงินบาท
ระบบคลังข้อมูลความหลากหลายทางชีวภาพทั่วโลก

| --- | --- |

ประเภท: ความหลากหลายทางชีวภาพ, ประวัติศาสตร์ธรรมชาติ
พื้นที่ให้บริการ: ทั่วโลก
ยูอาร์แอล: www.gbif.org
เชิงพาณิชย์: ไม่
เปิดตัว: พ.ศ. 2544; 23 ปีที่แล้ว (2544)
สถานะปัจจุบัน: ดำเนินการ
'ผู้เข้าร่วม' ของ GBIF คือประเทศและองค์กรที่ร่วมมือกันเพื่อพัฒนาการเข้าถึงข้อมูลความหลากหลายทางชีวภาพอย่างเสรีและเปิดกว้าง แผนที่: ประเทศที่เข้าร่วม (15 มิ.ย. 2563)
ระบบคลังข้อมูลความหลากหลายทางชีวภาพทั่วโลก (อังกฤษ: Global Biodiversity Information Facility, GBIF) เป็นองค์กรระหว่างประเทศที่มุ่งเน้นการสร้างข้อมูลทางวิทยาศาสตร์เกี่ยวกับความหลากหลายทางชีวภาพที่พร้อมใช้งานโดยบริการบนเว็บผ่านทางอินเทอร์เน็ต ข้อมูลนี้จัดทําโดยสถาบันหลายแห่งจากทั่วโลก สถาปัตยกรรมข้อมูลของ GBIF ทําให้ข้อมูลเหล่านี้สามารถเข้าถึงได้และค้นหาได้ผ่านเว็บท่าเดียว ข้อมูลที่มีอยู่ในระบบของ GBIF ส่วนใหญ่เป็นข้อมูลการกระจายของพืช สัตว์ เชื้อรา และจุลินทรีย์ทั่วโลก รวมถึงข้อมูลชื่อทางวิทยาศาสตร์
ภารกิจของ GBIF คือการอํานวยความสะดวกในการเข้าถึงข้อมูลความหลากหลายทางชีวภาพทั่วโลกอย่างเสรีและเปิดกว้างเพื่อสนับสนุนการพัฒนาที่ยั่งยืน โดยลําดับความสําคัญคือเน้นการส่งเสริมการมีส่วนร่วมและการทํางานผ่านพันธมิตรได้แก่ การระดมข้อมูลความหลากหลายทางชีวภาพการพัฒนาเกณฑ์วิธีและมาตรฐานเพื่อให้มั่นใจในบูรณภาพของข้อมูลทางวิทยาศาสตร์และการทํางานร่วมกันการสร้างสถาปัตยกรรมสารสนเทศเพื่อให้สามารถเชื่อมโยงประเภทข้อมูลที่หลากหลายจากแหล่งที่แตกต่างกัน ส่งเสริมการสร้างขีดความสามารถและเร่งการพัฒนาเครื่องมือวิเคราะห์เพื่อการตัดสินใจที่ดีขึ้น
GBIF มุ่งมั่นที่จะสร้างการเชื่อมโยงสารสนเทศระหว่างแหล่งข้อมูลดิจิทัลจากองค์กรชีวภาพทุกสาขาตั้งแต่เรื่องยีนไปจนถึงระบบนิเวศ และเชื่อมโยงสิ่งเหล่านี้กับประเด็นที่สําคัญต่อวิทยาศาสตร์ สังคม และความยั่งยืน โดยใช้เครื่องมือกำหนดค่าพิกัดอ้างอิงทางภูมิศาสตร์และระบบสารสนเทศภูมิศาสตร์ (GIS) ทํางานร่วมกับองค์กรระหว่างประเทศอื่น ๆ เช่น ความร่วมมือกับ บัญชีตรวจสอบชนิดพันธุ์สิ่งมีชีวิต (Catalogue of Life), มาตรฐานข้อมูลความหลากหลายทางชีวภาพ (Biodiversity Information Standards, TDWG), ความร่วมมือด้านแท่งรหัสของสิ่งมีชีวิตระหว่างประเทศ (Consortium for the Barcode of Life, CBOL), สารานุกรมแห่งชีวิต (EOL) และ GEOSS ข้อมูลความหลากหลายทางชีวภาพที่มีในระบบของ GBIF เพิ่มขึ้นมากกว่า 1,150% ในทศวรรษที่ผ่านมา บางส่วนเกิดจากการมีส่วนร่วมของนักวิทยาศาสตร์พลเมือง
ตั้งแต่ พ.ศ. 2545 ถึง 2557 GBIF ได้มอบรางวัลระดับโลกประจําปีในด้านสารสนเทศความหลากหลายทางชีวภาพ รางวัลเอ็บเบ นีลเซน (Ebbe Nielsen Prize) ซึ่งมีเงินรางวัลมูลค่า 30,000 ยูโร ใน พ.ศ. 2561 สํานักเลขาธิการ GBIF จัดให้มีรางวัลประจําปีอีกสองรางวัลคือ รางวัลจากการแข่งขันเอ็บเบ นีลเซนชาเลนจ์ (Ebbe Nielsen Challenge) และรางวัลนักวิจัยเยาวชน (Young Researchers Award)
แหล่งข้อมูลอื่น

Wikidata
has the property:
GBIF taxon ID (P846) (ดูเพิ่มที่จำนวนการใช้)
วิกิมีเดียคอมมอนส์มีสื่อเกี่ยวกับ Images from GBIF
เว็บไซต์ทางการ
คำอธิบายอย่างย่อของ GBIF
เครือข่าย GBIF
ค้นหาผู้เผยแพร่ข้อมูลใน GBIF
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
อื่น ๆ:  IdRef
รอยัลรัมเบิล (2014)

รอยัลรัมเบิล (2014) (อังกฤษ: Royal Rumble (2014)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี ซึ่งจัดเป็นปีที่ 27 แล้ว สถานที่จัดคือ Consol Energy Center ในเมืองพิตต์สเบิร์ก รัฐเพนซิลเวเนีย สหรัฐอเมริกา เมื่อวันที่ 26 มกราคม 2014
เบื้องหลัง

ในรอว์ (20 มกราคม 2014) ซีเอ็ม พังก์ ได้เจอกับ บิลลี กัน โดยที่ โรด ด็อก นั่งเป็นผู้บรรยายข้างเวที ปล้ำกันได้ไม่นานพังก์ก็ลงไปอัดโรด ด็อก จากนั้น โรด ด็อก เลยพยายามก่อกวนตลอดแมตช์ แต่พังก์ก็ยังเอาชนะได้ด้วยท่า GTS หลังแมตช์ เคน ประกาศให้พังก์ขึ้นรอยัลรัมเบิล เป็นหมายเลข 1
ในรอว์ (6 มกราคม 2014) บร็อก เลสเนอร์ กับ พอล เฮย์แมน ออกมาที่เวที โดยเฮย์แมนพูดชื่นชมเลสเนอร์ และพูดถึงการเล่นงาน มาร์ก เฮนรี เฮนรีออกมาไล่ต่อยเลสเนอร์ แต่โดนเลสเนอร์จับใส่ Kimura Lock จนแขนหัก บิ๊กโชว์ ออกมาอัดเลสเนอร์ แล้วก็จับเลสเนอร์เหวี่ยงกระเด็นตกเวทีไป เฮย์แมนมาห้ามเลสเนอร์ไว้ไม่ให้กลับขึ้นไป แล้วก็พากันหนีไป
ในรอว์ (20 มกราคม 2014) บิ๊กโชว์ ออกมาที่เวทีและท้าให้ เลสเนอร์ กับ เฮย์แมน ออกมา ทั้งคู่ออกมาแต่ไม่ยอมขึ้นไปเจอกับ บิ๊กโชว์ บนเวที แล้วก็หนีกลับไปเฉยๆ บิ๊กโชว์ เลยท้าทายเลสเนอร์อีกครั้ง ซึ่งเลสเนอร์ก็เดินกลับมา แล้วก็สู้กัน แต่เลสเนอร์ก็โดนบิ๊กโชว์เหวี่ยงตกเวทีอีกครั้ง เลสเนอร์ไปเอาเก้าอี้มา แต่กลายเป็น บิ๊กโชว์ เอาเก้าอี้ไปได้ ทำให้เลสเนอร์ต้องหนีไป
ผลการปล้ำ

| # | แมทช์การปล้ำ | กำหนดการปล้ำ | เวลา |
| --- | --- | --- | --- |
| รอยัลรัมเบิล คิกออฟ (ก่อนเริ่มรายการ) | เดอะนิวเอจเอาต์ลอวส์ (โรด ด็อก และ บิลลี กัน) ชนะ โคดี โรดส์ และ โกลดัสต์ (c) | แมทช์การปล้ำเดี่ยว เพื่อชิงแชมป์ WWE Tag Team Championship | 06:28 |
| 1 | เบรย์ ไวแอ็ตต์ ชนะ แดเนียล ไบรอัน | แมทช์การปล้ำเดี่ยว | 21:30 |
| 2 | บร็อก เลสเนอร์ ชนะ บิ๊กโชว์ | แมทช์การปล้ำเดี่ยว | 02:02 |
| 3 | แรนดี ออร์ตัน (c) ชนะ จอห์น ซีนา | แมทช์การปล้ำเดี่ยว เพื่อชิงแชมป์ WWE World Heavyweight Championship แมตช์เอาชนะโดยการจับกดหรือทำให้ยอมแพ้เท่านั้น | 20:54 |
| 4 | บาทิสตา กำจัด โรแมน เรนส์ ออกเป็นคนสุดท้าย และชนะแมตช์การปล้ำรอยัลรัมเบิล 2014 | แมตช์การปล้ำรอยัลรัมเบิล 30 คน ผู้ชนะจะได้รับสิทธิ์ในการชิงแชมป์ WWE World Heavyweight Championship ในศึก เรสเซิลเมเนีย ครั้งที่ 30 | 55:07 |
(c) – หมายถึงเจ้าของเข็มขัดแชมป์ก่อนเริ่มแข่งขัน
ผลรอยัลรัมเบิล

| คนที่ | นักมวยปล้ำ | ถูกกำจัดออกเป็นคนที่ | ถูกกำจัดออกโดย | จำนวนที่กำจัดออก | เวลาที่อยู่บนเวที |
| --- | --- | --- | --- | --- | --- |
| 01 !1 | CM Punk, CM Punk | 27 | Kane | 49:11 | 3 |
| 02 !2 | Seth Rollins, Seth Rollins | 25 | Roman Reigns | 48:37 | 3 |
| 03 !3 | Damien Sandow, Damien Sandow | 1 | CM Punk | 02:17 | 0 |
| 04 !4 | Cody Rhodes, Cody Rhodes | 11 | Goldust | 21:01 | 1 |
| 05 !5 | Kane, Kane | 2 | CM Punk | 01:10 | 1 |
| 06 !6 | Alexander Rusev, Alexander Rusev | 3 | CM Punk, Cody Rhodes, Kofi Kingston & Seth Rollins | 07:06 | 0 |
| 07 !7 | Jack Swagger, Jack Swagger | 6 | Kevin Nash | 12:24 | 0 |
| 08 !8 | Kofi Kingston, Kofi Kingston | 7 | Roman Reigns | 12:42 | 1 |
| 09 !9 | Jimmy Uso, Jimmy Uso | 5 | Dean Ambrose | 07:53 | 0 |
| 10 !10 | Goldust, Goldust | 12 | Roman Reigns | 12:00 | 1 |
| 11 !11 | Dean Ambrose, Dean Ambrose | 26 | Roman Reigns | 33:41 | 3 |
| 12 !12 | Dolph Ziggler, Dolph Ziggler | 8 | Roman Reigns | 06:09 | 0 |
| 13 !13 | R-Truth, R-Truth | 4 | Dean Ambrose | 00:28 | 0 |
| 14 !14 | Kevin Nash, Kevin Nash | 9 | Roman Reigns | 02:36 | 1 |
| 15 !15 | Roman Reigns, Roman Reigns | 29 | Batista | 33:51 | 12 |
| 16 !16 | The Great Khali, The Great Khali | 10 | Roman Reigns, Seth Rollins & Dean Ambrose | 00:24 | 0 |
| 17 !17 | Sheamus, Sheamus | 28 | Roman Reigns | 28:22 | 1 |
| 18 !18 | The Miz, The Miz | 16 | Luke Harper | 12:09 | 0 |
| 19 !19 | Fandango, Fandango | 13 | El Torito | 03:02 | 0 |
| 20 !20 | El Torito, El Torito | 14 | Roman Reigns | 01:49 | 1 |
| 21 !21 | Antonio Cesaro, Antonio Cesaro | 24 | Roman Reigns | 16:57 | 0 |
| 22 !22 | Luke Harper, Luke Harper | 23 | Roman Reigns | 15:21 | 2 |
| 23 !23 | Jey Uso, Jey Uso | 17 | Luke Harper | 04:32 | 0 |
| 24 !24 | John "Bradshaw" Layfield, John "Bradshaw" Layfield | 15 | Roman Reigns | 00:49 | 0 |
| 25 !25 | Erick Rowan, Erick Rowan | 18 | Batista | 05:05 | 0 |
| 26 !26 | Ryback, Ryback | 19 | Batista | 04:01 | 0 |
| 27 !27 | Alberto Del Rio, Alberto Del Rio | 20 | Batista | 03:00 | 0 |
| 28 !28 | Batista, Batista | 30 !- | ผู้ชนะ | 14:34 | 4 |
| 29 !29 | Big E Langston, Big E Langston | 21 | Sheamus | 02:49 | 0 |
| 30 !30 | Rey Mysterio, Rey Mysterio | 22 | Seth Rollins | 02:10 | 0 |
^ Kane was already eliminated when he returned to eliminate CM Punk later in the match.
^ กำจัดนักมวยปล้ำ 12 คน, Roman Reigns ทำลายสถิติ 11 คน ที่ทำใว้โดย Kane ใน Royal Rumble 2001.
ดูเพิ่ม

รอยัลรัมเบิล
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

Official site
ระฆังแคนเตอร์บรี

| ระฆังแคนเตอร์บรี |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: วงศ์พระจันทร์ครึ่งซีก
สกุล:: Campanula
สปีชีส์:: C.  medium
ชื่อทวินาม
Campanula medium L.

ระฆังแคนเตอร์บรี หรือเรียกง่ายๆ ว่า ดอกระฆัง (อังกฤษ: Canterbury Bells หรือ Campanula medium) เป็นไม้ดอกวงศ์พระจันทร์ครึ่งซีก สกุล Campanula ระฆังแคนเตอร์บรีอาจจะเป็นได้ทั้งทั้งพืชปีเดียว หรือ พืชสองปี ดอกมีลักษณะเป็นรูประฆังหรือกระดิ่งซึ่งทำให้ได้รับการขนานนามว่า “Campanula” ที่แปลว่าระฆังในภาษาอิตาลี สีของดอกก็อาจจะเป็นสีน้ำเงิน, ม่วง, ม่วงแดง หรือขาว แต่สีที่พบบ่อยจะเป็นสีม่วงน้ำเงิน ความสูงประมาณ 2 ถึง 3 ฟุต ถ้าปลูกในสวนให้สวยก็ควรจะปลูกเป็นกลุ่มใหญ่ตามขอบหรือท่ามกลางพุ่มไม้ ชอบอากาศเย็นหรืออุ่นไม่เหมาะกับอากาศร้อนหรือแห้ง ในภาษาดอกไม้ระฆังแคนเตอร์บรีเป็นสัญลักษณ์ของความรู้สึกในบุญคุณ
การปลูก

การเพาะเมล็ดใช้เวลาระหว่าง 14 ถึง 21 วันจึงงอกเป็นต้น ชอบที่ร่มเล็กน้อยถึงมีแดดและดินที่การระบายน้ำดี
การใช้

ใช้เป็นดอกไม้ตัดในการตกแต่งได้ดี
คนเลี้ยงผึ้งบางครั้งก็จะปลูกระฆังแคนเตอร์บรีเพื่อทำให้น้ำผึ้งมีรสหวานจัด
ดูเพิ่ม

พืชปีเดียว
พืชสองปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดอกระฆังแคนเตอร์บรี
ระบบตอนอัตโนมัติ

ระบบตอนอัตโนมัติ (อังกฤษ: Automatic block signalling) หมายถึง ระบบอาณัติสัญญาณรถไฟซึ่งใช้สัญญาณห้ามและสัญญาณเตือนวางไว้เป็นช่วง ๆ ระหว่างทางให้ถี่พอจะรองรับขบวนรถได้หลายขบวน สัญญาณหนึ่งชุดจะอนุญาตให้ขบวนรถเข้าสู่ตอนที่สัญญาณนั้นดูแลไปจนถึงตอนถัดไป ระบบตอนอัตโนมัติต่างจากระบบตอนสมบูรณ์ตรงที่เมื่อขบวนรถถึงตอนถัดไปแล้ว ทางสะดวกจะถูกคืนโดยอัตโนมัติไม่ต้องคืนทางสะดวกโดยคน
ในอดีต นอกเหนือจากการใช้โทรเลขไฟฟ้าขอและให้ทางสะดวกผ่านระบบตอนสมบูรณ์ (ซึ่งประดิษฐ์เป็นครั้งแรกในสหราชอาณาจักรก่อนจะแพร่หลายมายังสหรัฐอเมริกา)แล้ว ยังมีการใช้ตั๋วทางสะดวกสำหรับแจ้งพนักงานขับรถให้ทำขบวนเข้าสู่ตอนนั้น ๆ หรืออาจออกตั๋วไม่ได้ทางสะดวกหากต้องการให้ขบวนรถมากกว่าหนึ่งขบวนเข้าสู่ตอนหนึ่งตอน ในบางกรณีหากมีขบวนรถล่าช้า อาจจะเปลี่ยนสถานที่หลีกขบวนรถจากสถานีที่ทำการนี้ประจำเป็นอื่นได้ (เรียกว่าการเปลี่ยนหลีก การกระทำทั้งหมดนี้กำกับดูแลโดยพนักงานควบคุมการเดินรถแขวง การออกตั๋วไม่ได้ทางสะดวกถือว่าอันตรายมาก และจะกระทำเมื่อจำเป็นอย่างแท้จริง หากมีสัญญาณอัตโนมัติระหว่างทาง ก็จะช่วยทำให้ไม่ต้องออกตั๋วไม่ได้ทางสะดวก และทำให้สามารถเพิ่มจำนวนขบวนรถได้ง่ายและปลอดภัยขึ้น  ระบบตอนอัตโนมัติประดิษฐ์ขึ้นครั้งแรกในสหรัฐอเมริกาเมื่อ พ.ศ. 2414 ในเส้นทางรถไฟสายตะวันออกรัฐเพนซิลเวเนีย แม้ราคาจะแพงกว่าอาณัติสัญญาณปกติมาก แต่ต่อมาเมื่อระบบได้พิสูจน์ว่าคุ้มราคาแล้วจึงมีการใช้แพร่หลาย
ดูเพิ่ม

ตราทางสะดวก
ระบบอาณัติสัญญาณรถไฟ
ระบบตอนสมบูรณ์
ระบบขนส่งและจราจรอัจฉริยะ

ระบบขนส่งและจราจรอัจฉริยะ (อังกฤษ: intelligent transportation system ย่อว่า ITS) กล่าวถึงการใช้เทคโนโลยีสารสนเทศ และ เทคโนโลยีการสื่อสาร มาช่วยในการบริหารการจัดการในระบบคมนาคม การขนส่ง และจราจร เพื่อช่วยในการเพิ่มประสิทธิภาพของระบบบนท้องถนน เพิ่มประสิทธิภาพระบบขนส่งมวลชน เพิ่มประสิทธิภาพความปลอดภัย และช่วยลดการติดขัดของการจราจร
หน้าจอระบบขนส่งอัจฉริยะบนทางหลวงแผ่นดินหมายเลข 9
ตัวอย่างการใช้งาน

ป้ายเตือนอุบัติเหตุก่อนถึงบริเวณที่เกิดจริง ช่วยให้ผู้ขับขี่สามารถหลีกเลี่ยงเส้นทางได้ล่วงหน้า
ป้ายบอกความเร็วจำกัดที่เปลี่ยนแปลงได้
กล้องวงจรปิดจับผู้ขับรถฝ่าไฟแดง
เลนรถ HOV
เลนรถเมล์
Traffy ศูนย์ข้อมูลการจราจรทางมือถือ ผลงานวิจัยโดยนักวิจัยจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ ที่นำเทคโนโลยีการสื่อสารเคลื่อนที่มาผสานกับการให้ข้อมูลทางการจราจรแบบเรียลไทม์ ช่วยในการวางแผนก่อนออกเดินทางและตรวจสอบสภาพจราจรขณะเดินทางเพื่อหลีกเลี่ยงเส้นทางที่มีความติดขัด ช่วยให้ลดระยะเวลาและค่าใช้จ่ายในการเดินทาง นอกจากนี้ทีมพัฒนายังได้ออกแบบโปรแกรม 3D model สำหรับการรายงานสภาพการจราจรบนโทรศัพท์เคลื่อนที่ไอโฟน (iPhone) เพื่อการรายงานจราจรด้วยแผนที่ 3 มิติ ผู้ใช้สามารถเห็นสภาพจราจรบริเวณสำคัญได้รอบทิศทาง หรือเลือกดูแผนที่แบบ 2 มิติ ผ่าน Google Map นอกจากนี้ยังมี iShare ฟีเจอร์ล่าสุด ซึ่งออกแบบให้ผู้ใช้งานสามารถแบ่งปันข้อมูล ข่าวสาร รายงานสภาพจราจร หรือเหตุการณ์ต่างๆ บนท้องถนน
ซอฟต์แวร์อัจฉริยะจำทะเบียนรถได้ เป็นอีกนวัตกรรมที่นักวิจัยคนไทยจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ วิจัยและพัฒนาภายใต้ชื่อเรียก "โปรแกรมอ่านป้ายทะเบียนรถ (License Plate Recognition System : LPR)" โดยมีฟังก์ชันช่วยให้คอมพิวเตอร์ค้นหาตำแหน่งของป้ายทะเบียนรถได้เอง พร้อมทั้งมีระบบรู้จำที่ช่วยแปลงข้อมูลตัวอักษรจากภาพด้วยโปรแกรมโอซีอาร์มาเป็นตัวหนังสือที่สามารถจัดเก็บในฐานข้อมูลเพื่อง่ายแก่การสืบค้นได้ทันที
แหล่งข้อมูลอื่น

สมาคมระบบขนส่งและจราจรอัจฉริยะไทย
มูลนิธิศูนย์ข้อมูลจราจรอัจฉริยะไทย เก็บถาวร 2011-11-01 ที่ เวย์แบ็กแมชชีน
ITS จากกระทรวงคมนาคม สหรัฐอเมริกา
ระบบประสาทซิมพาเทติก

ระบบประสาทอัตโนมัติ
สีน้ำเงิน = พาราซิมพาเทติก
สีแดง = ซิมพาเทติก
ระบบประสาทซิมพาเทติก (อังกฤษ: Sympathetic nervous system) เป็นระบบประสาทหลักหนึ่งในสามส่วนของระบบประสาทอัตโนมัติ ซึ่งอีกสองส่วนประกอบด้วย ระบบประสาทเอ็นทีริก และระบบประสาทพาราซิมพาเทติก.
โดยทั่วไป ระบบประสาทซิมพาเทติกทำหน้าที่ภายใต้แรงกดดัน เพื่อให้ร่างกายตอบสนองในภาวะคับขัน เช่น การต่อสู้เพื่อเอาชีวิตรอด หรือการหนีจากภัยคุกคามเฉพาะหน้า  แต่ก็ทำงานเพื่อรักษาเสถียรภาพในสภาวะทั่วไปด้วย.  เส้นประสาทในระบบประสาทซิมพาทิติกนี้แยกออกจากไขสันหลังบริเวณอกและเอว เรียกได้อีกอย่างว่า ทอราโคลัมบาร์เอาต์โฟล์ว (thoraco-lumbar outflow).
เซลล์ประสาทตัวแรก (preganglionic fibre) อยู่ที่ไขสันหลัง แล้วมีแอกซอนออกมากับเซลล์ประสาทสั่งการ แล้วแยกไปยังปมประสาทซิมพาเทติกบริเวณอกและเอว แอกซอนของเซลล์ประสาทตัวแรกจะปล่อยสารสื่อประสาท (neurotransmitter) เป็นสารแอซิติลโคลินภายในปมประสาทซิมพาเทติกจะมีเซลล์ประสาททำหน้าที่เป็นเซลล์ประสาทตัวที่สอง (postganglionic fibre) ซึ่งจะส่งแซกซอนไปยังอวัยวะภายในต่าง ๆ  สารที่แอกซอนตัวที่สองปล่อยออกมาเป็นสาร นอร์อะดรีนาลิน หรือ นอร์เอพิเนฟริน จึงเรียกเซลล์ประสาทพวกนี้ว่า เซลล์ประสาทอะดรีเนอร์จิก (adrenergic neuron) สารนี้เมื่อปล่อยออกมาจะถูกย่อยสลายโดยเอนไซม์มอนามีนออกซิเดส ช่วยให้ระบบประสาททำงานได้ใหม่อีกครั้ง.
รอเบิร์ต ดาวนีย์ จูเนียร์

| รอเบิร์ต ดาวนีย์ จูเนียร์ |
| --- | --- |
ดาวนีย์เมื่อปี 2014
เกิด: รอเบิร์ต จอห์น ดาวนีย์ จูเนียร์  (1965-04-04) 4 เมษายน ค.ศ. 1965 (59 ปี) เมืองนิวยอร์ก, สหรัฐ
อาชีพ: นักแสดง ผู้อำนวยการสร้างภาพยนตร์ นักร้อง
ปีปฏิบัติงาน: ค.ศ. 1970–ปัจจุบัน
ผลงาน: รายชื่อผลงาน
คู่สมรส: เด็บโบราห์ ฟอลคอเนอร์ (สมรส 1992; หย่า 2004) ซูซาน เลวิน (สมรส 2005)
คู่รัก: ซาราห์ เจสสิกา พาร์กเกอร์ (1984–1991)
บุตร: 3 คน
บิดามารดา: รอเบิร์ต ดาวนีย์ ซีเนียร์ (บิดา)
รางวัล: รายชื่อเต็ม
ลายมือชื่อ

รอเบิร์ต จอห์น ดาวนีย์ จูเนียร์ (อังกฤษ: Robert John Downey Jr.; เกิดวันที่ 4 เมษายน ค.ศ. 1965) เป็นนักแสดงชาวอเมริกา ภาพยนตร์ของเขาในฐานะนักแสดงนำ ทำเงินรวมกันมากกว่า 1.4 หมื่นล้านดอลลาร์สหรัฐทั่วโลก ทำให้เขาเป็นหนึ่งในนักแสดงที่ทำเงินสูงสุด อาชีพของดาวนีย์ได้รับการพิสูจน์ด้วยความสำเร็จในช่วงแรก ๆ ต่อมามีปัญหาด้านยาเสพติดและการเผชิญหน้ากับกฎหมาย และประสบความสำเร็จทั้งในด้านความนิยมและเชิงพาณิชย์ในช่วงปลายทศวรรษ 2000 เมื่อ ค.ศ. 2008 ดาวนีย์ได้รับการใส่ชื่อให้เป็นหนึ่งใน 100 บุคคลผู้ทรงอิทธิพลที่สุดในโลก โดยนิตยสาร ไทม์ เขาอยู่ในรายชื่อนักแสดงที่ได้รับค่าตัวสูงที่สุดในฮอลลีวูดโดย ฟอบส์ ตั้งแต่ ค.ศ. 2013 ถึง 2015
ดาวนีย์อายุ 5 ขวบ เริ่มการแสดงครั้งแรกในภาพยนตร์ของพ่อของเขา รอเบิร์ต ดาวนีย์ ซีเนียร์ เรื่อง ปอนด์ เมื่อ ค.ศ. 1970 ต่อมาเขาได้ร่วมงานกับ แบรต แพก ในภาพยนตร์วัยรุ่นเรื่อง เวียร์ดไซแอนซ์ (1985) และ เลสแดนซีโร (1987) การแสดงของดาวนีย์เป็น ชาร์ลี แชปลิน ในภาพยนตร์ชีวประวัติ แชปปลิน หัวเราะร่าน้ำตาริน เมื่อ ค.ศ. 1992 ทำให้เข้าได้รับรางวัลแบฟตา หลังจากถูกคุมขังที่สถานบำบัดผู้ติดสารเสพติดคอร์โคแรนในข้อหายาเสพติด เขาเข้าร่วมละครโทรทัศน์เรื่อง แอลลี แม็กบีล ใน ค.ศ. 2000 และได้รับรางวัลลูกโลกทองคำ ดาวนีย์ถูกไล่ออกจากรายการใน ค.ศ. 2001 หลังจากถูกตั้งข้อหาเกี่ยวกับยาเสพติดเพิ่มเติม เขาเข้ารับการบำบัดยาเสพติดตามคำสั่งศาลและรักษาการเลิกเหล้ามาตั้งแต่ ค.ศ. 2003
ดาวนีย์กลับมาแสดงอีกครั้งในภาพยนตร์เรื่อง 1950 คดีฆาตกรรมเขย่าเมือง เมื่อ ค.ศ. 2003 หลัง เมล กิบสัน จ่ายเงินประกันของเขาแล้ว เนื่องจากบริษัทประกันไม่รับประกันเขา เขาได้ไปแสดงนำในภาพยนตร์แนวตลกร้ายเรื่อง ถึงคิวฆ่าดาราจำเป็น (2005), ภาพยนตร์แนวระทึกขวัญเรื่อง ตามล่า รหัสฆ่า ฆาตกรอำมหิต (2007), และภาพยนตร์แนวแอกชันตลกเรื่อง ดาราประจัญบาน ท.ทหารจำเป็น (2008) ดาวนีย์ได้รับการยอมรับทั่วโลกจากการแสดงเป็น ไอรอนแมน ในภาพยนตร์สิบเรื่องของจักรวาลภาพยนตร์มาร์เวล เริ่มตั้งแต่ ไอรอนแมน มหาประลัย คน เกราะ เหล็ก (2008) ไปจนถึง อเวนเจอร์ส: เผด็จศึก (2019) เขายังแสดงเป็น เชอร์ล็อก โฮมส์ ใน เชอร์ล็อค โฮล์มส์ ดับแผนพิฆาตโลก (2009) และภาพยนตร์ภาคต่อ เชอร์ล็อค โฮล์มส์ เกมพญายมเงามรณะ (2011) ของ กาย ริตชี ทำให้เขาได้รับรางวัลลูกโลกทองคำครั้งที่สองจากภาพยนตร์เรื่องแรก ดาวนีย์ยังได้แสดงบทบาทดรามาในภาพยนตร์เรื่อง เดอะ จัดจ์ สู้เพื่อพ่อ (2014) และ ออปเพนไฮเมอร์ (2023) ทำให้เขาได้รับรางวัลออสการ์, รางวัลลูกโลกทองคำและรางวัลแบฟตา จากการแสดงเป็น ลูอิส สเตราส์ ในภาพยนตร์ ออปเพนไฮเมอร์
ประวัติ

ดาวนีย์เกิดที่นิวยอร์ก เป็นลูกชายของเอลซี่ และผู้กำกับรอเบิร์ต ดาวนีย์ ซีเนียร์ พ่อของเขาเกิดและใช้นามสกุล อีเลียส และเป็นชาวยิวผสมไอริช แม่ของดาวนีย์เป็นชาวเยอรมันผสมสก็อตทิช ดาวนีย์บอกว่าตัวเขาเป็นลูกครึ่งยิว
เขาเริ่มแสดงภาพยนตร์เรื่องแรกในหนังของพ่อเขาเอง เรื่อง POUND (1970) แสดงเป็นลูกสุนัข เขามีผลงานภาพยนตร์เล็กๆ  หลายเรื่อง พออายุได้ 20 ปี มีผลงานร่วมกับ Saturday Night Live แต่ว่าปรากฏตัวอยู่ในช่วงฤดูเดียว ภาพยนตร์เรื่องแรกที่ได้แสดงนำคือเรื่อง The Pick-up Artist (film) ในปี 1987 และนอกจากนี้เขายังแสดงบทเด่นในหนังเรื่อง Less Than Zero ในปีเดียวกัน และในปี 1992 ดาวนีย์ได้แสดงเป็นชาร์ลีย์ แชปลิน ในเรื่อง Chaplin และจากบทบาทนี้ทำให้เขาได้รับการเสนอชื่อเข้าชิงรางวัลออสการ์ ในสาขานักแสดงชายยอดเยี่ยม  จากนั้นก็มีผลงานอื่น อย่าง Only You , Natural Born Killers และบทนำในเรื่อง Restoration, การดัดแปลงภาพยนตร์ของ Rose Tremain
ในปี 2000 เขามีส่วนร่วมในซีรีส์โทรทัศน์เรื่อง Ally McBeal เขาได้รับรางวัลชนะเลิศจาก รางวัลลูกโลกทองคำ และยังได้รับการเสนอชื่อเข้าชิงรางวัลเอมี่ อวอร์ดอีกด้วย เขายังได้ปรากฏผลงานทางด้านการเขียนและการเป็นนักร้องใน Ally McBeal ในตอนอัลบั้มในชีวิตของฉันและการร้องเพลงคู่กับ Sting เพลง Every Breath You Take
เขาแสดงในมิวสิกวิดีโอเพลง "I Want Love" ของเอลตัน จอห์นในปี 2001 ต่อมาในปี 2004 เขาออกผลงานเพลงชุด "The Futurist" ซึ่งเขาได้ออกแบบปกอัลบั้มเอง เขาได้รับเชิญให้ไปเปิดงาน Duran Duran ในปี 2005
เขากลับมาเล่นภาพยนตร์อีกครั้ง มีผลงานเรื่อง Kiss Kiss, Bang Bang และ Good Night, and Good Luck , A Scanner Darkly, Zodiac, The Shaggy Dog  Fur ไอรอน แมน ดาราประจัญบาน ท.ทหารจำเป็น และในปี ค.ศ. 2009 เขารับบทเป็นเชอร์ล็อก โฮมส์ ในเชอร์ล็อก โฮล์มส์ ดับแผนพิฆาตโลก และเชอร์ล็อก โฮล์มส์ เกมพญายมเงามรณะ ร่วมกับจู๊ด ลอว์ , The Avengers (ค.ศ. 2012) และได้แสดงในภาพยนตร์เรื่อง Iron man 3 (ค.ศ. 2013)
การถูกจับ

ในปี 1996 ดาวนีย์  มีปืนจุด 357 อยู่ในครอบครอง เขาถูกตัดสินให้ติดทัณฑ์บน 3 ปี สำหรับอาวุธและยาเสพติดในครอบครอง แต่ต่อมา วันที่ 8 ธันวาคม 1997 ศาลก็ได้ตัดสินในดาวนีย์จำคุกเป็นเวลา 6 เดือนสำหรับการใช้ความรุนแรงขณะที่ติดทัณฑ์บน เดือนต่อมา ดาวนีย์กลับมาที่คุกในคอร์โคแรน เพื่อบำเพ็ญประโยชน์ 3 ปีสำหรับการตัดสินลงโทษและการทำทัณฑ์บนในการใช้ความรุนแรงอีกครั้งในวันที่ 16 กรกฎาคม 1999 การอุทธรณ์ในรัฐแคลิฟอร์เนีย ได้มีคำสั่งให้ปล่อยตัวดาวนีย์จากคุกเนื่องจากการตัดสินที่ผิดพลาด
ต่อมาดาวนีย์ถูกจับอีกครั้งที่ปาล์ม สปริงส์ แคลิฟอร์เนีย สำหรับโคเคน และแวเลี่ยมในครอบครอง ต่อมาเมื่อวันที่ 24 เมษายน 2001 เขาถูกจับที่ลอสแอนเจลิส สำหรับการอยู่ภายใต้การควบคุม หลังจากที่เขาถูกพบว่าเร่ร่อนไร้จุดหมายในซอกซอย ต่อมา พฤศจิกายน 2000 เขาถูกยกฟ้องในเดือน กรกฎาคม 2002 เนื่องจากการสนับสนุนของแคลิฟอร์เนีย การตัดสินทำให้ดาวนีย์เป็นอิสระจากยาเสพติดอยู่ 14 เดือน
ชีวิตส่วนตัว

ดาวนีย์ ออกเดทกับซาร่า เจสสิก้า ปาร์คเกอร์ และแต่งงานกับนักแสดงเดบบอร่า ฟอลคอเนอร์ 29 พฤษภาคม 1992 ต่อมาก็หย่าในวันที่ 26 เมษายน 2004 พวกเขามีบุตรชายหนึ่งคนชื่ออินดิโอ ต่อมาดาวนีย์แต่งงานใหม่กับ โปรดิวเซอร์ ซูซาน เลวิน (พบตอนแสดงเรื่อง Gothika) ในพิธีของยิว การแต่งงานจัดที่นิวยอร์กในวันที่ 27 สิงหาคม 2005 และมีบุตรชายหญิงอีก 2 คน คือ เอ็กซ์ตัน ดาวนีย์ และ เอวรี่ ดาวนีย์